અંકુરે મને યાદ અપાવ્યું કે લગ્ન પછી પણ એક સ્ત્રી માનવીજ હોય છે . એનું પોતાનું શરીર , એનું મન અને એની પણ આત્મા હોય છે . લગ્ન થઇ જવાથી શરીર નથી મરતું તો આત્મા કઈ રીતે મરી શકે ? મારી પોતાની ઈચ્છાઓ , અભિલાષાઓ અને સ્વપ્નોને પણ જીવિત રહેવાનો સંપૂર્ણ અધિકાર છે . હું મારી પ્રકૃત્તિ પ્રમાણે , મારા સ્વભાવના સારા- નરસા દરેક પાસાઓ જોડે સ્વતંત્ર અને મુક્ત રીતે શ્વાસ ભરી શકું છું . મને દયાભાવ નહીં પ્રેમ જોઈએ છે . શરતો વિનાનો , સ્વાર્થ વિનાનો . મને કોઈ બદલવા વિવશ ન જ કરી શકે .